Αμπντελματζίντ Τεμπούν

Ο Αμπντελματζίντ Τεμπούν (Abdelmadjid Tebboune, 1945-) είναι  Αλγερινός πολιτικός, Πρόεδρος της χώρας από τον Δεκέμβριο του 2019. Προηγουμένως ήταν πρωθυπουργός από τον Μάιο του 2017 ως τον Αύγουστο του 2017 και υπουργός Οικιστικής Ανάπτυξης από το 2001 έως το 2002 και ξανά από το 2012 έως το 2017.Nadia Lamlili, "Algérie : qui est Abdelmadjid Tebboune, le nouveau Premier ministre d’Abdelaziz Bouteflika ?", Jeune Afrique, 25 Μαΐου 2017 (Γαλλικά). Κέρδισε τις προεδρικές εκλογές του 2019 και επανεξελέγη το 2024 από τον πρώτο γύρο.

 Πρώτα χρόνια και εκπαίδευση 
Γεννήθηκε στις 17 Νοεμβρίου του 1945 στη Μεσεριά της Αλγερίας. Αποφοίτησε από την Εθνική Σχολή Διοίκησης το 1965.

 Πολιτική καριέρα 
Ο Τεμπούν ήταν υπουργός-αντιπρόσωπος για την Τοπική Αυτοδιοίκηση από το 1991 έως το 1992. Αργότερα, επί προεδρίας Αμπντελαζίζ Μπουτεφλίκα, υπηρέτησε στην κυβέρνηση ως υπουργός Πολιτισμού και Επικοινωνίας, από το 1999 έως το 2000 και μετά ως υπουργός-αντιπρόσωπος για την Τοπική Αυτοδιοίκηση από το 2000 έως το 2001. Διετέλεσε Υπουργός Στέγασης και Αστικής Ανάπτυξης από το 2001 έως το 2002. Δέκα χρόνια αργότερα, το 2012, επέστρεψε στη θέση του υπουργού Οικιστικής Ανάπτυξης στην κυβέρνηση του πρωθυπουργού Αμπντελμαλέκ Σελάλ.

Μετά τις βουλευτικές εκλογές που διεξήχθησαν τον Μάιο του 2017 ο Τεμπούν διορίστηκε πρωθυπουργός από τον πρόεδρο Μπουτεφλίκα, προκειμένου να διαδεχθεί τον Σελάλ, στις 24 Μαΐου 2017. Ο διορισμός του Τεμπούν θεωρήθηκε έκπληξη. Η νέα κυβέρνηση με επικεφαλής τον Τεμπούν διορίστηκε στις 25 Μαΐου."Algerian energy, finance ministers replaced in reshuffle - APS" , Reuters, 25 Μαΐου 2017.

Ο Τεμπούν υπηρέτησε ως πρωθυπουργός για λιγότερο από τρεις μήνες. Ο Μπουτεφλίκα τον απέλυσε και στη θέση του διόρισε τον Αχμέτ Ουγιαχία να τον διαδεχθεί στις 15 Αυγούστου 2017.Lamine Chikhi, "Algeria recalls veteran crisis manager Ouyahia as Prime Minister" , Reuters, 15 Αυγούστου 2017. O Ουγιαχία ανέλαβε τα καθήκοντά του την επόμενη μέρα."Le Premier Ministre prend ses fonctions" , Επίσημος δικτυακός τόπος Πρωθυπουργού της Αλγερίας, 16 Αυγούστου 2017 (Γαλλικά).

 Προεδρία 
Ο Τεμπούν κατήλθε ως υποψήφιος στις προεδρικές εκλογές του 2019. Στον πρώτο γύρο έλαβε ποσοστό 58% των ψήφων και εξελέγη πρόεδρος. Η ορκωμοσία του έλαβε χώρα στις 19 Δεκεμβρίου 2019. Τον Φεβρουάριο του 2019 ανακοίνωσε αμνηστία για περισσότερους από 3.000 κρατουμένους που εξέτιαν ποινές φυλάκισης κάτω των 6 μηνών. 

 Επανεκλογή 2024 

Ο Αμπντελματζίντ Τεμπούν αντιμετώπισε τον Γιουσέφ Αουσίς του Μετώπου Σοσιαλιστικών Δυνάμεων και τον Αμπντελά Χασάν Σερίφ του Κινήματος για την Κοινωνία της Ειρήνης. Ο Τεμπούν επανεξελέγη για δεύτερη θητεία. Αντικρουόμενες αναφορές από την Εθνική Ανεξάρτητη Εκλογική Αρχή σχετικά με τη συμμετοχή προκάλεσαν επικρίσεις από τους τρεις υποψηφίους. Ο Αουσίς και ο Σερίφ αμφισβήτησαν τα αποτελέσματα.

 Παραπομπές 


|-

Κατηγορία:Πρόεδροι της Αλγερίας
Κατηγορία:Πρωθυπουργοί της Αλγερίας